Raul Must

Raul Must (sündinud 9. novembril 1987 Tallinnas) on eesti sulgpallur.

Must on esindanud Eestit Pekingi, Londoni, Rio de Janeiro ja Tokyo suveolümpiamängudel. 2019. aasta Euroopa mängudel võitis Must meesüksikmängus pronksmedali. See oli Eestile esimene täiskasvanute tiitlivõistluste medal sulgpallis.

Must on saavutanud 2. koha kahel BWF Grand Prix' sarja turniiril. Euroopa karikasarjas on ta võitnud kuus turniiri ja üheksal korral tulnud teisele kohale.

Must on 25-kordne Eesti meister: 17-kordne meesüksikmängus (2006–2022), 4-kordne meespaarismängus (2005–2007, 2011) ja 4-kordne segapaarismängus (2012, 2014, 2015, 2021).

 Sportlaskarjäär 
Must mängis 2006. aastal sulgpalli maailmameistrivõistlustel meeste üksikmängus ning sai esimeses ringis lüüa Sony Dwi Kuncorolt Indoneesiast tulemusega 21-14 ja 21-10. 

2007. aasta sulgpalli maailmameistrivõistlustel kaotas Must esimeses mängus Björn Joppienile Saksamaalt seisuga 21-12 ja 21-11.

Must esindas Eestit 2008. aasta suveolümpiamängudel meeste üksikmängus ning sai esimeses mängus lüüa Przemysław Wachalt Poolast tulemusega 14-21 ja 15-21.Nick Laham: Photos: Poland wins Men's Singles round of 64 september 2008

2009. aasta maailmameistrivõistlustel pääses Must meeste üksikmängus esimesest ringist edasi, kui alistas venelase Ivan Sozonovi tulemusega 21-16, 18-21 ja 21-12. Teises ringis jäi ta alla Choong Hann Wongile Malaisiast tulemusega 12-21, 21-7, 16-21.

Must jõudis meeste üksikmängus teise ringi ka 2010. aasta maailmameistrivõistlustel. Esimeses mängu võitis ta sakslase Dieter Domke vastu tulemusega 21-16, 16-21, 21-18, kuid teises mängus jäi alla Tien Minh Nguyenile Vietnamist seisuga 21-14 ja 21-10.

2011. aasta maailmameistrivõistlustel Must esimesest ringist edasi ei pääsenud, kuna jäi alla hiinlasele Chen Jinile seisuga 21-8 ja 21-10.

Must esindas Eestit ka 2012. aasta suveolümpiamängudel."Eesti olümpiakoondis täienes: Raul Must pääseb viimase sulgpallurina Londonisse" Delfi Sport, 3. mai 2012 Avamängus alistas ta austerlase Michael Lahnsteineri tulemusega 21-14 ja 21-18."Must jätkab turniiri tugeva indoneeslase vastu", Postimees online, 29. juuli 2012 Teises alagrupimängus kaotas ta maailma edetabeli kuuendale numbrile Simon Santosole tulemusega 12-21 ja 8-21 ja seetõttu ta alagrupist edasi ei pääsenud"Raul Must: tasemevahe, pandi paika, sain haledalt lüüa", Õhtuleht online, 29. juuli 2012

2013. aasta maailmameistrivõistlustel piirdus Must avaringiga, kuna kaotas Parupalli Kashyapile Indiast seisuga 21-19, 14-21 ja 9-21.

Must ei saanud esimesest ringist edasi ka 2014. aasta maailmameistrivõistluselt, kuna jäi tasavägises mängus alla Chou Tien Chenile Taiwanist tulemusega 21-16, 18-21 ja 17-21.

2015. aasta maailmameistrivõistlustel alistas Must esimeses mängus austerlase Luka Wraberi tulemusega 21-10 ja 27-25. Teises mängus pidi ta mängima hiinlase Chen Longi vastu, kes oli turniiril esimese asetusega. Must kaotas mängu seisuga 15-21 ja 7-21.

9. juunil 2016 saavutas Must oma kõrgeima koha maailma edetabelis – 38. koha.

Must võistles meeste üksikmängus ka 2016. aasta suveolümpiamängudel. Alagrupi esimeses mängus jäi ta kindlalt alla maailma viiendale reketile Jan Ø. Jørgensenile Taanist tulemusega 8-21 ja 15-21. Teine mäng prantslase Brice Leverdezi vastu oli tasavägisem, kuid siiski tuli Mustal võtta vastu kaotus seisuga 18-21, 21-18 ja 12-21. See ka tähendas, et Must alagrupist edasi ei pääsenud.

2017. aasta sulgpalli maailmameistrivõistlustel jäi Must esimeses mängus alla Eetu Heinole Soomest seisuga 20-22, 21-16 ja 15-21.

Mustal õnnestus teise ringi pääseda 2018. aasta maailmameistrivõistlustel, kui ta alistas venelase Vladimir Malkovi tulemusega 21-13, 15-21 ja 21-15. Teises ringis kaotas Must Ng Ka Long Angusile Hongkongist tulemusega 18-21 ja 18-21.

Musta karjääri parim tulemus pärineb 2019. aasta Euroopa mängudelt Bakuus. Must kaotas küll turniiri alagrupi esimese mängu, kuid võitis ülejäänud kaks ja pääses alagrupist edasi. Seejärel alistas ta türklase Emre Lale seisuga 21-14 ja 21-16 ja pääses veerandfinaali, kus kohtus Felix Burestedtiga. Must alistas rootslase tulemusega 16-21, 21-12 ja 21-12. Poolifinaalis pidi Must küll tunnistama prantslase Brice Leverdezi 20-22 ja 8-21 paremust, kuid kuna Euroopa mängudel eraldi pronksimatši ei ole, siis võitis Must sellega pronksmedali. Eestile oli see ajaloo esimene täiskasvanute tiitlivõistluste medal sulgpallis.

2019. võistles Must ka sulgpalli maailmameistrivõistlustel, kuid kaotas esimeses ringis inglasele Toby Pentyle seisuga 21-10, 11-21, 15-21.

2020. aasta olümpiamängudel võistles Must meeste üksikmängus ja pidi avaringis minema vastu valitsevale olümpiavõitjale Chen Longile. Must kaotas mängu 10-21, 9-21. Alagrupi teises mängus jäi Must alla hispaanlasele Pablo Abianile 7-21, 11-21, mis tähendas, et Must alagrupist edasi ei pääsenud.

 Saavutused 

 Euroopa mängud 
Meeste üksikmäng
AastaVõistlusVastaneSeisTulemus2019Euroopa mängud Brice Leverdez20–22, 8–21 pronksmedal

 BWF Grand Prix 
Meeste üksikmäng
AastaVõistlusVastaneSeisTulemus2015Dutch Open Ajay Jayaram12–21, 18–212. koht2015Russian Open Tommy Sugiarto16–21, 10–212. koht

 BWF Euroopa karikasari 
Meeste üksikmäng
AastaVõistlusVastaneSeisTulemus2019Belarus International Lei Lanxi10–21, 15–212. koht2017Estonian International Toby Penty16–21, 24–22, 21–131. koht2015Eurasia Bulgaria International Lucas Claerbout21–15, 22–201. koht2015Norwegian International Soeren Toft Hansen21–16, 21–141. koht2014Bulgarian Eurasia Open Michal Rogalski11–6, 10–11, 8–11, 11–10, 11–91. koht2014Riga International Marius Myhre14–5 Katkestas1. koht2013Hungarian International Ernesto Velazquez14–21, 17–212. koht2013Lithuanian International Adrian Dziolko21–23, 13–212. koht2012Estonian International Ville Lång8–21, 15–212. koht2011Croatian International Dieter Domke16–21, 7–212. koht2011Estonian International Ville Lång15–21, 14–212. koht2010Finnish Open Ville Lång21–11, 21–101. koht2009Polish International Dicky Palyama12–21, 17–212. koht2008Bulgarian International Yuichi Ikeda17–21, 20–222. koht2008Banuinvest International Ville Lång17–21, 18–212. koht

Tunnustus
Eesti parim meessulgpallur aastatel 2005–2021

Viited

Välislingid

 BWF Player Profile

Kategooria:Eesti sulgpallurid
Kategooria:Sündinud 1987